|

52011PC0467

/* COM/2011/0467 final - 2011/0205 (NLE) */  Propunere de REGULAMENT AL CONSILIULUI de încheiere a reexaminării efectuate în perspectiva expirării măsurilor și a reexaminării intermediare parțiale a măsurilor antidumping privind importurile de anumite piese turnate originare din Republica Populară Chineză

	EXPUNERE DE MOTIVE1. CONTEXTUL PROPUNERII-  Motivele și obiectivele propuneriiPrezenta propunere se referă la aplicarea Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul de bază”) în cadrul procedurii privind importurile de anumite piese turnate originare din Republica Populară Chineză.-  Contextul generalPrezenta propunere se înscrie în contextul punerii în aplicare a regulamentului de bază și constituie rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază.-  Dispoziții în vigoare în domeniul propuneriiRegulamentul (CE) nr. 1212/2005 al Consiliului din 25 iulie 2005 de instituire a unui drept antidumping definitiv asupra importurilor de anumite articole turnate din fontă originare din Republica Populară Chineză, astfel cum a fost modificat ultima dată prin Regulamentul (CE) nr. 500/2009 al Consiliului.-  Coerența cu alte politici și obiective ale UniuniiNu este cazul.2. REZULTATELE CONSULTĂRILOR CU PĂRȚILE INTERESATE ȘI EVALUĂRILE IMPACTULUI-  Consultarea părților interesatePărțile interesate vizate de procedură au avut posibilitatea de a-și apăra interesele în cursul anchetei, în conformitate cu dispozițiile regulamentului de bază.-  Obținerea și utilizarea expertizeiNu a fost necesar să se recurgă la expertiză externă.-  Evaluarea impactuluiPrezenta propunere este rezultatul punerii în aplicare a regulamentului de bază.Regulamentul de bază nu conține dispoziții referitoare la evaluarea generală a impactului, în schimb conține o listă exhaustivă de condiții care trebuie evaluate.3. ELEMENTELE JURIDICE ALE PROPUNERII-  Rezumatul acțiunii propuseLa 27 iulie 2010, Comisia a anunțat deschiderea unei reexaminări în perspectiva expirării măsurilor cu privire la măsurile antidumping în vigoare privind anumite piese turnate originare din Republica Populară Chineză. Cererea a fost prezentată de către Eurofonte, în numele a șapte dintre membrii săi, și de către Fundiciones de Odena (denumiți în continuare „solicitanții”), în numele unor producători reprezentând o proporție majoră, în acest caz peste 25% din producția de anumite piese turnate din Uniune. Scopul acestei anchete a fost acela de a examina dacă expirarea măsurilor ar conduce la continuarea sau reapariția dumpingului și la reapariția prejudiciului pentru industria Uniunii.La 1 decembrie 2010, Comisia a anunțat, de asemenea, deschiderea unui reexaminări intermediare parțiale a măsurilor în vigoare. Cererea a fost prezentată de Shandong Lulong Group Co. Ltd, un producător-exportator din Republica Populară Chineză. Scopul reexaminării a fost limitat la examinarea dumpingului în ceea ce privește Shandong Lulong Group Co. Ltd.În cursul anchetei de reexaminare în perspectiva expirării măsurilor, solicitanții și-au retras în mod oficial cererea de reexaminare în perspectiva expirării măsurilor.În urma retragerii, Comisia nu a identificat argumente care să sugereze că interesul Uniunii ar putea justifica continuarea anchetei de reexaminare în perspectiva expirării măsurilor și a anchetei de reexaminare intermediară parțială și, prin urmare, sugerează închiderea anchetei și abrogarea măsurilor.Prin urmare, se propune adoptarea de către Consiliu a propunerii de regulament atașate, care ar trebui publicată în Jurnalul Oficial al Uniunii Europene cât mai curând posibil și, în orice caz, nu mai târziu de 26 octombrie 2011.-  Temeiul juridicRegulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene.-  Principiul subsidiaritățiiPropunerea intră în sfera competenței exclusive a Uniunii Europene. În consecință, principiul subsidiarității nu se aplică.-  Principiul proporționalitățiiPropunerea este în conformitate cu principiul proporționalității din următoarele motive:tipul acțiunii este descris în regulamentul de bază menționat anterior și exclude luarea de decizii la nivel național.Nu sunt aplicabile indicațiile privind modul în care sarcina financiară și administrativă care revine Uniunii, autorităților publice naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii.-  Alegerea instrumentelorInstrumente propuse: regulament.Alte instrumente nu ar fi adecvate deoarece regulamentul de bază nu prevede alte opțiuni.4. IMPLICAȚII BUGETAREPropunerea nu are nicio implicație pentru bugetul Uniunii.2011/0205 (NLE)Propunere deREGULAMENT AL CONSILIULUIde încheiere a reexaminării efectuate în perspectiva expirării măsurilor și a reexaminării intermediare parțiale a măsurilor antidumping privind importurile de anumite piese turnate originare din Republica Populară ChinezăCONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 9 și articolul 11 alineatele (2), (3), (5) și (6),având în vedere propunerea prezentată de către Comisia Europeană (denumită în continuare „Comisia”) după consultarea comitetului consultativ,întrucât:1.  PROCEDURA2.  Măsurile în vigoare3.  Ca urmare a unei anchete antidumping efectuate în temeiul articolului 5 din regulamentul de bază, Consiliul, prin Regulamentul (CE) nr. 1212/2005[2], a instituit o taxă antidumping definitivă la importurile de anumite piese turnate originare din Republica Populară Chineză. Regulamentul respectiv a fost modificat ultima dată prin Regulamentul (CE) nr. 500/2009 al Consiliului[3].4.  Nivelurile individuale ale taxei au variat între 0% și 37,9%, în funcție de producătorul produsului în cauză, iar nivelul taxei reziduale a fost stabilit la 47,8 %.5.  Cererile de reexaminare6.  În urma publicării unui aviz de expirare iminentă a anumitor măsuri antidumping aplicabile importurilor de anumite piese turnate originare din Republica Populară Chineză[4], Comisia a primit, la 25 martie 2010, o cerere de reexaminare în temeiul articolului 11 alineatul (3) din regulamentul de bază și, la 29 aprilie 2010, o altă cerere de reexaminare în temeiul articolului 11 alineatul (2) din regulamentul de bază.7.  Cererea a fost prezentată în temeiul articolului 11 alineatul (2) din regulamentul de bază de către Eurofonte, în numele a șapte dintre membrii săi și de către Fundiciones de Odena (denumiți în continuare „solicitanții”), în numele unor producători reprezentând o proporție majoră, în acest caz peste 25% din producția de anumite piese turnate realizată în Uniune.8.  Cererea conținea elemente de probă prima facie care au arătat faptul că expirarea măsurilor ar fi condus, probabil, la continuarea sau reapariția dumpingului și a prejudiciului pentru industria Uniunii.9.  Cererea efectuată în temeiul articolului 11 alineatul (3) din regulamentul de bază a fost prezentată de Shandong Lulong Group Co. Ltd, un producător-exportator din Republica Populară Chineză. Scopul reexaminării a fost limitat la examinarea dumpingului în ceea ce privește Shandong Lulong Group Co. Ltd.10.  Deschiderea reexaminărilor11.  Prin urmare, după consultarea Comitetului consultativ, Comisia a publicat în Jurnalul Oficial al Uniunii Europene[5] un aviz de deschidere a unei reexaminări efectuate în perspectiva expirării măsurilor antidumping aplicabile importurilor în Uniunea Europeană de anumite piese turnate, încadrate în prezent la codurile NC 7325 10 50, 7325 10 92, ex 7325 10 99 (cod TARIC 7325 10 99 10), și ex 7325 99 10 (cod TARIC 7325 99 10 10), originare din Republica Populară Chineză.12.  Comisia a informat oficial producătorii-exportatori, importatorii în cauză, reprezentanții Republicii Populare Chineze, utilizatorii reprezentativi, precum și producătorii din Uniune cu privire la deschiderea anchetei de reexaminare efectuată în perspectiva expirării măsurilor. Părțile interesate au avut posibilitatea de a-și prezenta în scris punctele de vedere și de a solicita o audiere în termenul stabilit în avizul de deschidere.13.  Comisia a publicat în Jurnalul Oficial al Uniunii Europene[6] un aviz de deschidere a unei reexaminări intermediare parțiale a măsurilor antidumping menționate în considerentul 7, limitate la examinarea dumpingului în ceea ce privește Shandong Lulong Group Co.14.  RETRAGEREA CERERII DE REEXAMINARE ÎN PERSPECTIVA EXPIRĂRII MĂSURILOR15.  Printr-o scrisoare adresată Comisiei la 9 iunie 2011, solicitanții și-a retras în mod oficial cererea. În scrisoarea lor, solicitanții au afirmat că, având în vedere volatilitatea parametrilor economici relevanți, nu poate fi exclusă apariția, în viitor, a unui dumping prejudiciabil. În aceste condiții, ei consideră că o creștere a importurilor chineze ar putea compromite viabilitatea industriei Uniunii și că, având în vedere acest lucru, Comisia ar trebui să monitorizeze în mod activ importurile produsului în cauză și să fie pregătită să deschidă o nouă procedură într-un termen scurt.16.  Comisia recunoaște că piața pieselor turnate a suferit schimbări semnificative în ultimul an, în special ca urmare a crizei economice recente care a avut un impact semnificativ asupra industriei construcțiilor și a determinat reducerea cheltuielilor publice pentru proiectele de infrastructură. Aceasta a generat o reducere generală a cererii, inclusiv pentru importurile de anumite piese turnate. Dat fiind că nu este clar cum va evolua piața pe termen scurt și mediu, reapariția dumpingului prejudiciabil nu poate fi exclusă în întregime. Prin urmare, se consideră necesar să se monitorizeze importurile în Uniune ale produsului în cauză, originar din Republica Populară Chineză. Perioada de monitorizare nu ar trebui să depășească 24 de luni de la publicarea încheierii prezentei proceduri. În plus, Comisia nu exclude deschiderea unei noi anchete cu privire la același produs dacă și atunci când se prezintă dovezi care să indice prezența dumpingului prejudiciabil, în conformitate cu cerințele regulamentului de bază.17.  În conformitate cu articolul 9 alineatul (1) și cu articolul 11 alineatul (2) din regulamentul de bază, în cazul în care o cerere de reexaminare este retrasă, procedura poate fi încheiată, cu excepția cazului în care încheierea ei nu este în interesul Uniunii.18.  S-a considerat că prezenta procedură ar trebui încheiată, dat fiind că ancheta nu a evidențiat niciun motiv care să arate că încheierea nu ar fi în interesul Uniunii. Părțile interesate au fost informate în consecință și li s-a acordat posibilitatea de a prezenta observații. Cu toate acestea, nu au fost primite observații care să justifice adoptarea unei concluzii diferite.19.  Prin urmare, s-a concluzionat că procedura de reexaminare în perspectiva expirării măsurilor antidumping privind importurile în Uniune de anumite piese turnate originare din Republica Populară Chineză ar trebui încheiată, iar măsurile existente ar trebui abrogate.20.  În consecință, s-a concluzionat, de asemenea, că ar trebui încheiată și reexaminarea intermediară parțială, limitată la examinarea dumpingului în ceea ce privește Shandong Lulong Group Co. Ltd,ADOPTĂ PREZENTUL REGULAMENT:Articolul 1Reexaminarea efectuată în perspectiva expirării măsurilor și reexaminarea intermediară parțială a măsurilor antidumping privind importurile de piese turnate din fontă nemaleabilă și din fontă cu grafit sferoidal (fontă ductilă) de tipul celor utilizate pentru a acoperi și/sau a asigura accesul la sisteme de la suprafață sau din subteran și părți ale acestora, prelucrate sau nu, grunduite, vopsite, sau asociate cu alte materiale, cu excepția gurilor de incendiu, înregistrate, în prezent, la codurile NC 7325 10 50, 7325 10 92, ex 7325 10 99 (cod Taric 7325 10 99 10), și ex 7325 99 10 (cod Taric 7325 99 10 10), originare din Republica Populară Chineză, sunt încheiate, iar măsurile sunt abrogate.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele [1] JO L 343, 22.12.2009, p. 51.[2] JO L 199, 29.7.2005, p. 1.[3] JO L 151, 16.6.2009, p. 6.[4] JO C 72, 20.3.2010, p. 11.[5] JO C 203, 27.7.2010, p. 2.[6] JO C 324, 1.12.2010, p. 21.


				|

		52013PC0073

			Propunere de REGULAMENT AL CONSILIULUI de modificare a Regulamentului (CE) nr. 1107/2009 al Parlamentului European și al Consiliului ca urmare a aderării Croației /* COM/2013/073 final - 2013/0047 (NLE) */

			   	EXPUNERE DE MOTIVE
1.           CONTEXTUL PROPUNERII
Propunerea de regulament al Consiliului este
necesară ca urmare a aderării în viitorul apropiat a Republicii
Croația la Uniunea Europeană.
Tratatul între statele membre ale Uniunii Europene
și Republica Croația privind aderarea Republicii Croația la
Uniunea Europeană[1]
(denumit în continuare „Tratatul de aderare”) a fost semnat la Bruxelles, la
data 9 decembrie 2011.
Articolul 3 alineatul (3) din Tratatul de aderare
prevede că acesta intră în vigoare la data de 1 iulie 2013, cu
condiția ca toate instrumentele de ratificare să fi fost depuse
până la data respectivă.
Articolul 3 alineatul (4) din Tratatul de aderare
permite instituțiilor Uniunii să adopte înainte de aderare
măsurile menționate, printre altele, la articolul 50 din actul
privind condițiile de aderare a Republicii Croația și
adaptările la Tratatul privind Uniunea Europeană, la Tratatul privind
funcționarea Uniunii Europene și la Tratatul de instituire a
Comunității Europene a Energiei Atomice[2] (denumit în continuare „actul
privind condițiile de aderare”). Respectivele măsuri intră în
vigoare doar sub rezerva și la data intrării în vigoare a Tratatului
de aderare.
Articolul 50 din actul privind
condițiile de aderare stipulează că, în cazul în care acte ale
instituțiilor adoptate înainte de aderare necesită adaptare ca urmare
a aderării, iar adaptările necesare nu au fost prevăzute în
actul respectiv sau în anexele sale, Consiliul sau Comisia (în cazul în care
actele originale au fost adoptate de Comisie) adoptă actele necesare.
Regulamentul (CE) nr. 1107/2009 al Parlamentului
European și al Consiliului din 21 octombrie 2009 privind introducerea pe
piață a produselor fitosanitare și de abrogare a Directivelor
79/117/CEE și 91/414/CEE ale Consiliului[3]
prevede divizarea Uniunii în zone comparabile din punctul de vedere al
condițiilor agricole, de sănătate a plantelor și de mediu,
pentru a facilita recunoașterea reciprocă a produselor de
protecție a plantelor. Anexa I la regulamentul respectiv
menționează statele membre care intră în componența zonelor
Nord, Centru și Sud în scopul autorizării produselor de
protecție a plantelor.
Prezenta propunere vizează adăugarea
Croației la zona Sud în anexa I din Regulamentul (CE) nr. 1107/2009.
Croația ar trebui să fie adăugată
la lista statelor membre din zona Sud în anexa I la Regulamentul (UE) nr.
1107/2009 deoarece, în ansamblu, condițiile specifice agricole, de
sănătate a plantelor și de mediu din Croația sunt
comparabile cu cele ale țărilor din zona Sud și anume Bulgaria,
Grecia, Spania, Franța, Italia, Cipru, Malta și Portugalia.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
Deoarece prezenta propunere este de natură
tehnică și nu implică nicio opțiune de politică,
consultări cu părțile interesate sau evaluări ale
impactului nu ar fi avut sens.
3.           ELEMENTELE JURIDICE ALE
PROPUNERII
Temeiul juridic al propunerii îl constituie
articolul 50 din actul privind condițiile de aderare a Republicii
Croația.
Principiile subsidiarității și
proporționalității sunt pe deplin respectate.
Acțiunea Uniunii este necesară în
temeiul principiului subsidiarității prevăzut la articolul 5
alineatul (3) din TUE, întrucât se referă la adaptări tehnice la un
act juridic adoptat de Uniune. Propunerea respectă principiul
proporționalității prevăzut la articolul 5 alineatul (4)
din TUE, întrucât nu depășește ceea ce este necesar pentru
atingerea obiectivului urmărit.
4.           IMPLICAȚIILE BUGETARE
Prezenta propunere nu are implicații
bugetare.
2013/0047 (NLE)
Propunere de
REGULAMENT AL CONSILIULUI
de modificare a Regulamentului (CE) nr.
1107/2009 al Parlamentului European și al Consiliului ca urmare a
aderării Croației
CONSILIUL UNIUNII EUROPENE,
având în vedere Tratatul de aderare a
Croației, în special articolul 3 alineatul (4),
având în vedere actul de aderare a
Croației, în special articolul 50,
având în vedere propunerea Comisiei Europene,
întrucât:
(1)       Anexa I la Regulamentul (CE)
nr. 1107/2009 al Parlamentului European și al Consiliului din 21 octombrie
2009 privind introducerea pe piață a produselor fitosanitare și
de abrogare a Directivelor 79/117/CEE și 91/414/CEE ale Consiliului[4] definește zonele
alcătuite din state membre unde condițiile agricole, de
sănătate a plantelor și de mediu (inclusiv climaterice) sunt
comparabile, în particular pentru a facilita examinarea cererilor și
acordarea autorizațiilor pentru produsele de protecție a plantelor în
Uniune și pentru recunoașterea reciprocă a autorizațiilor.
(2)       Ținând cont de aderarea
Croației la Uniune, este necesar să se adauge Croația la zona
Sud, deoarece condițiile agricole, de sănătate a plantelor
și de mediu din Croația sunt comparabile cu cele din Bulgaria,
Grecia, Spania, Franța, Italia, Cipru, Malta și Portugalia.
(3)       Prin urmare, anexa I la
Regulamentul (CE) nr. 1107/2009 ar trebui modificată în
consecință,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 1107/2009 se
modifică în conformitate cu anexa la prezentul regulament.
Articolul 2
Prezentul regulament intră în vigoare sub
rezerva și la data intrării în vigoare a Tratatului de aderare a
Croației.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
ANEXĂ
Anexa I la
Regulamentul (CE) nr. 1107/2009 se înlocuiește cu următorul text:
„ANEXA
I
Definirea
zonelor pentru autorizarea produselor de protecție a plantelor,
menționate la articolul 3 alineatul (17)
Zona A – Nord
Din această zonă fac parte
următoarele state membre:
Danemarca, Estonia, Letonia, Lituania,
Finlanda, Suedia
Zona B – Centru
Din această zonă fac parte
următoarele state membre:
Belgia, Republica Cehă, Germania,
Irlanda, Luxemburg, Ungaria, Țările de Jos, Austria, Polonia,
România, Slovenia, Slovacia, Regatul Unit
Zona C – Sud
Din această zonă fac parte
următoarele state membre:
Bulgaria, Grecia, Spania, Franța,
Croația, Italia, Cipru, Malta, Portugalia”
[1]               JO L 112, 24.4.2012, p. 10.
[2]               JO L 112, 24.4.2012, p. 21.
[3]               JO L 309, 24.11.2009, p. 1.
[4]               JO L 309, 24.11.2009, p. 1.


               COMISIA EUROPEANĂ
            Bruxelles, 19.7.2016
            COM(2016) 477 final
            2016/0229(COD)
            Propunere de
            REGULAMENT AL PARLAMENTULUI EUROPEAN ŞI AL CONSILIULUI
            de modificare a Regulamentului (UE) nr. 952/2013 de stabilire a Codului vamal al Uniunii, în ceea ce privește mărfurile care au părăsit temporar teritoriul vamal al Uniunii pe cale maritimă sau aeriană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii
                  1
                (CVU) urmărește să faciliteze comerțul legitim, asigurând, în același timp, supravegherea vamală adecvată și combaterea fraudei.

               CVU a intrat în vigoare la 30 octombrie 2013, dar se aplică integral de la 1 mai 2016.

               Prezenta propunere are ca scop modificarea articolului 136 din CVU, pentru a asigura aplicarea eficace a altor dispoziții din CVU, în special a celor referitoare la supravegherea vamală. Această modificare ar trebui să intre în vigoare cât mai curând posibil pentru a contribui la supravegherea vamală eficace.

               În scopul facilitării fluxurilor comerciale, articolul 136 din CVU prevede că anumite dispoziții (în special cele care reglementează obligațiile de a depune declarația sumară de intrare, de a notifica sosirea unei nave maritime sau a unei aeronave, de a transporta și a prezenta mărfurile în vamă atunci când sunt descărcate sau transbordate și de a aștepta autorizația înainte de descărcarea sau transbordarea mărfurilor, precum și cele care reglementează depozitarea temporară) nu se aplică mărfurilor care au părăsit temporar teritoriul vamal al Uniunii în timp ce circulau pe o rută directă între două puncte de pe acest teritoriu pe cale maritimă sau aeriană, fără nicio oprire în afara Uniunii. Neaplicarea acestor dispoziții poate însă pune în pericol supravegherea vamală eficace a mărfurilor respective.

               Articolul 136 din CVU nu elimină cerința stabilită la articolul 134 din CVU conform căreia mărfurile introduse pe teritoriul vamal al Uniunii trebuie să fie supuse supravegherii vamale și, atunci când este cazul, controalelor vamale. Consecința textului actual al articolului 136 este însă aceea că nu există niciun temei juridic clar care să impună prezentarea acestor mărfuri autorităților vamale. În lipsa acestei prezentări, supravegherea din partea autorităților vamale a mărfurilor neunionale și a mărfurilor unionale al căror statut trebuie dovedit ar putea deveni mai dificilă.

               Autoritățile vamale din porturile sau aeroporturile următoare trebuie să aibă posibilitatea de asigura perceperea completă și corectă a taxelor la import și a altor taxe ori aplicarea corectă a unor măsuri fără caracter fiscal (de exemplu, controale veterinare sau fitosanitare), precum și identificarea riscurilor legate de mărfurile care sosesc în porturile sau aeroporturile lor.

               În scopul de a asigura aplicarea adecvată a altor dispoziții ale CVU, în special a celor referitoare la supravegherea vamală, este, așadar, indispensabil să se propună o modificare a domeniului de aplicare al articolului 136 din CVU, făcându-se distincție între mărfurile neunionale și cele unionale, după cum urmează:

               (1)În primul rând, singurele dispoziții care nu se aplică atunci când mărfurile neunionale reintră pe teritoriul vamal al Uniunii după ce îl părăsiseră temporar pe o rută directă pe cale maritimă sau aeriană ar trebui să fie:

               (1)Normele care reglementează obligația de a depune declarația sumară de intrare (articolele 127-130 din CVU) și

               (2)Normele care reglementează obligația de a notifica sosirea unei nave maritime sau a unei aeronave la biroul vamal de primă intrare pe teritoriul vamal al Uniunii (articolul 133 din CVU).

               (3)În schimb, dispozițiile care reglementează obligația de a transporta mărfurile într-un anumit loc, de a le prezenta în vamă atunci când sunt descărcate sau transbordate, de a aștepta autorizația înainte de descărcare sau transbordare, precum și dispozițiile privind depozitarea temporară ar trebui să se aplice în aceste situații, făcând astfel posibilă supravegherea vamală adecvată.

               (2)În al doilea rând, situația ar trebui să fie similară pentru mărfurile unionale al căror statut trebuie dovedit în temeiul articolului 153 alineatul (2) din CVU, în măsura în care autoritățile vamale trebuie să poată verifica dovada statutului lor unional.

               (3)În al treilea rând, normele care nu se aplică mărfurilor unionale care și-au păstrat statutul în temeiul articolului 155 alineatul (2) din CVU pot să includă, în plus, normele care reglementează obligația de a prezenta mărfurile în vamă atunci când sunt descărcate sau transbordate și obligația de a aștepta autorizația înainte de descărcarea sau transbordarea mărfurilor (articolele 139-140 din CVU). Acest lucru se datorează faptului că, chiar dacă mărfurile au părăsit temporar teritoriul vamal al Uniunii, statutul lor nu s-a modificat și nu trebuie dovedit.

               (4)În fine, unele trimiteri ar trebui eliminate din articolul 136 din CVU, după cum urmează:

               (1)Trimiterile la articolul 135 alineatul (1) și la articolul 137 din CVU ar trebui eliminate deoarece mărfurile ar trebui transportate în orice caz în anumite locuri desemnate de autoritățile vamale;

               (2)Trimiterea la articolul 141 din CVU ar trebui eliminată deoarece articolul 141 alineatul (1) ar trebui să se aplice în continuare mărfurilor care circulă sub regimul de tranzit atunci când reintră în uniunea vamală.

               (3)Trimiterile la articolele 144-149 din CVU ar trebui eliminate întrucât dispozițiile privind depozitarea temporară nu se aplică mărfurilor unionale în niciun caz, iar aplicarea lor în privința mărfurilor neunionale a fost exclusă din greșeală.

               •Coerența cu alte politici ale Uniunii

                  Propunerea vizează asigurarea aplicării adecvate a Regulamentului (UE) nr. 952/2013, care este pe deplin coerent cu politicile și obiectivele existente relevante pentru comerțul cu mărfuri introduse pe teritoriul vamal al Uniunii sau scoase de pe acesta definitiv sau temporar.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic este articolul 207 din Tratatul privind funcționarea Uniunii Europene.

               •Subsidiaritatea

               Propunerea este de competența exclusivă a Uniunii, în conformitate cu articolul 3 alineatul (1) litera (e) din Tratatul privind funcționarea Uniunii Europene.

               •Proporționalitatea

               Propunerea nu atrage după sine alte evoluții noi de politică în plus față de actul legislativ pe care intenționează să îl modifice; ea modifică doar o singură dispoziție în scopul de a asigura aplicarea adecvată a altor dispoziții ale aceluiași regulament. Întrucât Regulamentul (UE) nr. 952/2013 este un act juridic al UE, acesta nu poate fi modificat decât printr-un act legislativ echivalent. Statele membre nu pot acționa individual.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

                        Consultările cu părțile interesate

               Această modificare nu schimbă substanța Regulamentului (UE) nr. 952/2013, așa încât este încă valabilă consultarea cu părțile interesate care a avut loc anterior, înainte de adoptarea regulamentului menționat.

               Modificarea în cauză a fost discutată de asemenea cu statele membre și cu reprezentanții sectorului comercial în cadrul mai multor reuniuni comune ale Grupului de experți în chestiuni vamale și ale Grupului de contact pentru comerț, în cadrul cărora s-a ajuns la un consens privind substanța versiunii propuse.

                        Evaluarea impactului

                        Nu este necesară o evaluare suplimentară a impactului. Prezenta propunere modifică doar o singură dispoziție pentru ca aceasta să devină coerentă cu alte dispoziții ale Regulamentului (UE) nr. 952/2013, care este o reformare a Regulamentului (CE) nr. 450/2008 și pentru care Comisia a realizat o evaluare a impactului.

               4.IMPLICAȚIILE BUGETARE

                  Modificarea propusă nu ar trebui să aibă niciun fel de implicații bugetare directe, însă va facilita colectarea de resurse proprii.

               2016/0229 (COD)

               Propunere de

               REGULAMENT AL PARLAMENTULUI EUROPEAN ŞI AL CONSILIULUI

               de modificare a Regulamentului (UE) nr. 952/2013 de stabilire a Codului vamal al Uniunii, în ceea ce privește mărfurile care au părăsit temporar teritoriul vamal al Uniunii pe cale maritimă sau aeriană

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207,

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               hotărând în conformitate cu procedura legislativă ordinară,

               întrucât:

               (1)În scopul facilitării fluxurilor comerciale, articolul 136 din Regulamentul (UE) nr. 952/2013 al Parlamentului European și a Consiliului
                  2
                exclude aplicarea anumitor dispoziții din regulamentul respectiv mărfurilor care au părăsit temporar teritoriul vamal al Uniunii în timp ce circulau între două porturi sau aeroporturi din Uniune fără a se opri în afara Uniunii. Aceste dispoziții sunt normele care reglementează obligația de a depune o declarația sumară de intrare, normele care reglementează obligația de a notifica sosirea unei nave maritime sau a unei aeronave, normele care reglementează obligația de a transporta mărfurile în anumite locuri și de a le prezenta autorităților vamale la punctul în care sunt descărcate sau transbordate, precum și normele care reglementează depozitarea temporară.

               (2)În consecință, nu există niciun temei juridic prin care să se impună prezentarea mărfurilor care sunt descărcate sau transbordate la punctul în care mărfurile reintră pe teritoriul vamal al Uniunii după ce îl părăsiseră temporar. Dacă nu are loc această prezentare, poate fi mult mai greu pentru autoritățile vamale să asigure supravegherea mărfurilor în cauză, existând atât riscul ca taxele la import și alte taxe să nu fie percepute corect, cât și riscul ca unele măsuri fără caracter fiscal, precum controalele veterinare și fitosanitare, să nu fie aplicate corespunzător.

               (3)Articolul 136 din Regulamentul (UE) nr. 952/2013 ar trebui, așadar, modificat, în scopul de a ține seama de diferitele situații ale mărfurilor unionale și neunionale.

               (4)Pentru a asigura supravegherea vamală eficace a mărfurilor neunionale, dispozițiile care reglementează obligația de a transporta mărfurile în anumite locuri, de a le prezenta în vamă atunci când sunt descărcate sau transbordate, de a aștepta autorizația înainte de descărcare sau transbordare, precum și dispozițiile care reglementează depozitarea temporară ar trebui să se aplice în continuare mărfurilor neunionale. Articolul 136 ar trebui, prin urmare, să prevadă că doar normele care reglementează obligația de a depune declarația sumară de intrare și obligația de a notifica sosirea unei nave maritime sau a unei aeronave sunt excluse în ceea ce privește mărfurile neunionale.

               (5)În scopul de a asigura supravegherea eficace a mărfurilor unionale, articolul 136 ar trebui să facă distincție între situația mărfurilor unionale al căror statut trebuie dovedit în temeiul articolului 153 alineatul (2) din Regulamentul (UE) nr. 952/2013 și mărfurile unionale care și-au păstrat statutul în temeiul articolului 155 alineatul (2) din regulamentul menționat.

               (6)În ceea ce privește mărfurile unionale al căror statut trebuie dovedit în temeiul articolului 153 alineatul (2) din Regulamentul (UE) nr. 952/2013, ar trebui exclusă doar aplicarea normelor care reglementează obligația de a depune o declarație sumară de intrare și obligația de a notifica sosirea unei nave maritime sau a unei aeronave, făcând astfel posibilă supravegherea vamală adecvată.

               (7)Normele stabilite la articolul 139 din Regulamentul (UE) nr. 952/2013, care reglementează obligația de a prezenta mărfurile în vamă atunci când sunt descărcate sau transbordate și obligația de a aștepta autorizația prevăzută la articolul 140 din regulamentul menționat înainte de descărcarea sau transbordarea mărfurilor, nu ar trebui să se aplice nici mărfurilor unionale care și-au păstrat statutul în temeiul articolului 155 alineatul (2) din regulamentul menționat, având în vedere faptul că, deși mărfurile au părăsit temporar teritoriul vamal al Uniunii, statutul lor nu s-a modificat și nu trebuie dovedit.

               (8)Ar trebui eliminate trimiterile de la articolul 136 din Regulamentul (UE) nr. 952/2013 la articolul 135 alineatul (1) și la articolul 137 din regulamentul respectiv, pentru ca persoana care introduce mărfuri pe teritoriul vamal al Uniunii să fie obligată să le transporte la locul desemnat de autoritățile vamale, astfel încât acestea să aibă posibilitatea de a verifica dacă mărfurile sunt unionale sau neunionale, dacă este necesar.

               (9)Ar trebui eliminată trimiterea de la articolul 136 din Regulamentul (UE) nr. 952/2013 la articolul 141 din regulamentul menționat, astfel încât să fie clar că articolul 141 alineatul (1), care exclude aplicarea anumitor dispoziții mărfurilor care circulă sub regimul de tranzit, se aplică și atunci când mărfurile reintră pe teritoriul vamal al Uniunii după ce îl părăsiseră temporar pe o rută directă, pe cale maritimă sau aeriană.

               (10)Ar trebui, de asemenea, eliminată trimiterea de la articolul 136 din Regulamentul (UE) nr. 952/2013 la articolele 144-149 din acel regulament, cu privire la depozitarea temporară. Aceste dispoziții nu se aplică mărfurilor unionale în niciun caz, iar excluderea lor în privința mărfurilor neunionale este o greșeală care trebuie corectată.

               (11)Prezentul regulament ar trebui să intre în vigoare cât mai curând posibil în scopul de a se asigura o supraveghere eficace a mărfurilor, fără întârzieri suplimentare,

               ADOPTĂ PREZENTUL REGULAMENT:

               Articolul 1

               În Regulamentul (UE) nr. 952/2013, articolul 136 se înlocuiește cu următorul text:

               „Articolul 136

               Mărfuri care au părăsit temporar teritoriul vamal al Uniunii pe cale maritimă sau aeriană

               (1)
                     Articolele 127-130 și articolul 133 nu se aplică atunci când mărfuri neunionale sunt introduse pe teritoriul vamal al Uniunii după ce îl părăsiseră temporar pe cale maritimă sau aeriană și după ce fuseseră transportate pe o rută directă fără nicio oprire în afara teritoriului vamal al Uniunii.

               (2)
                     Articolele 127-130 și articolul 133 nu se aplică atunci când mărfuri unionale al căror statut ca mărfuri unionale trebuie dovedit în temeiul articolului 153 alineatul (2) sunt introduse pe teritoriul vamal al Uniunii după ce îl părăsiseră temporar pe cale maritimă sau aeriană și după ce fuseseră transportate pe o rută directă fără nicio oprire în afara teritoriului vamal al Uniunii.

               (3)
                     Articolele 127-130 și articolele 133, 139 și 140 nu se aplică atunci când mărfuri unionale care circulă fără a li se modifica statutul vamal în conformitate cu articolul 155 alineatul (2) sunt introduse pe teritoriul vamal al Uniunii după ce îl părăsiseră temporar pe cale maritimă sau aeriană și după ce fuseseră transportate pe o rută directă fără nicio oprire în afara teritoriului vamal al Uniunii.”

               Articolul 2

               Prezentul regulament intră în vigoare în ziua următoare datei publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 269, 10.10.2013, p. 1.

                     (2)
                  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).